Lorenzo Askasibar

**Lorenzo Askasibar Arana** (Elgeta, 1930 &ndash; Gasteiz, 2022ko uztailaren 17a) gipuzkoar eskultore figuratiboa izan zen. Bergaran eskultore eta pintura ikasi eta landu ondoren, Bilboko Berreginen Museoan ikasi zuen. Estilo naturalista klasikoa landu zuen ugari, bereziki erreparatuz gai erlijioso kristauei, baina baita beste gai batzuei ere. Estatu Batuetako bere egonaldian hilerrietako artelanak egin zituen. 

1970eko hamarkadaren hasieran Estatu Batuetatik itzultzean, Euskal Herriko orduko joeren eragina izan zuen. Azken urteetan, Gasteizen izan zuen tailerra eta bizilekua. Askasibar euskal eskultore klasiko handien eskolaren azken ordezkaritzat jo daiteke.

## Artelanak 
Gazte zenean, armarri batzuk eta irudi txikiak egiten hasi zen, baina bere karrerako lehen enkargu handia Bizente Goikoetxearen omenezko eskultura izan zen, Aramaion (Araba). Euskal Herrian bi lanengatik da batez ere ezaguna: Manuel Iradierri eskainitako estatua (1956), Gasteizen, eta Frantzisko Garate dohatsuaren erretratua, Bilboko Deustuko Unibertsitatean.

Amerikako Estatu Batuetan lan egin zuen urte askotan. Bertan sortutako artelanen artean, aipagarria da New Yorkeko Saint Raymond hilerri katolikoan dagoen monolitoa, J.F. Kennedy presidenteari eskainia, eta Kristobal Koloni egindako monumentua Connecticuteko Stamforden. Bergaran, San Pedro Ariznoako elizan, berak egindako pietate bat dago: *Zutabeko Kristoa* (bertan, "*Flajelaziñua*" ere deitua). Euskal Herrian finkatu zenean, Gasteiz hartu zuen bizileku.

## Artistari buruzko balorazioak 
Askasibarren gaineko bibliografia eta arte-kritikarien analisiak ez dira asko. Haren artelana goraipatu zuenetako bat Jorge Oteiza izan zen, honela idatzi baitzuen:

## Iruditegia 

Fitxategi:Vitoria - Monumento a Manuel Iradier.jpg|alt=Manuel Iradierren gorputz osoko estatua|Manuel Iradierren estatua. 1956. Gasteizko Florida parkean.
Fitxategi:Ibarra (Aramayona), monumento al músico Vicente Goicoechea y Errasti.JPG|alt=Bixente Goikoetxea Errasti musikariari egindako gorputz osoko estatua.|Bixente Goikoetxea Errasti musikariari egindako irudia. 1955. Aramaio.
Fitxategi:Jose Maria Arizmendiarrieta, oroigarria.jpg|alt=Jose Maria Arizmendiarrietaren burua brontzean eta harria, altzairua eta egurrezko egitura.|Jose Maria Arizmendiarrieta. Burua Lorenzo Askasibarrek egina da eta gainerakoa Mikel Lertxundik.
Fitxategi:Pietatea. San Pedro Ariznoa. Bergara.jpg|alt=Amabirjinaren aurpegia, minez, gora begira|Pietatearen xehetasuna Bergarako San Pedro Ariznoan
Fitxategi:Jose Maria Arizmendiarrieta.jpg|alt=Jose Maria Arizmendiarrietaren estatua, Mondragon Unibertsitateko Goi Eskola Politeknikoan. Lorategiaren erdian dago, eta katez mugatua dago aurrealdean.|Jose Maria Arizmendiarrietaren estatua, MUko Goi Eskola Politeknikoan
Fitxategi:Vitoria - Monumento a Jesús Guridi 2.jpg|alt=Jesus Guridi musikariaren bustoa. Atzean, musikaren musa irudikatu da..|Jesus Guridi. 1986. Gasteizko Honduras kaleko lorategia.
Fitxategi:Bergara - fuente 1.JPG|alt=Simon Arrietaren bustoa iturriaren gainean, Simon Arrieta plazan.|Simon Arrietaren bustoa
Fitxategi:Vitoria - Residencia Juan Pablo I (Siervas de Jesús) 4.jpg|Jesusen Zerbitzarien Joan Paulo I.a Erresidentziako horma-irudia, Gasteiz. 1992 Brontzea.

## Oharrak 
## Erreferentziak 
## Bibliografia 
## Kanpo estekak 
* Veñez de Mendizabal, Josemari: LORENZO ASKASIBAR. Aramaio 2016(Aramaion egin zitzaion omenaldiaren bideoa)